әл-Фараби атындағы Қазақ ұлттық университеті

Философия және саясаттану факультеті

Педагогика және білім беру менеджмент кафедрасы

 «6B01101- Педагогика және психология»

**Силлабус**

 **PPPDO3317 – «12 жылдық білім берудің педагогикалық-психологиялық мәселелері»**

 2021-2022 оқу жылы

|  |  |  |  |  |  |
| --- | --- | --- | --- | --- | --- |
|  **Пәннің коды** | **Пәннің атауы** | **СӨЖ** | **Аптадағы сағат саны** | **Кредит саны** | **СОӨЖ** |
| **Дәріс** | **Практ** | **Зерт** |
|  PPPDO3317 | «12 жылдық білім берудің педагогикалық-психологиялық мәселелері» |   | 15 | 30 | - | 3 | 7 |
| **Курс туралы академиялық ақпарат** |
| **Оқыту түрі** | **Курстың түрі / сипаты** | **Дәріс түрі** | **Практикалық сабақтардың түрі** | **СӨЖ саны** | **Қорытынды бақылау формасы** |
| Онлайн  | теориялық | Аналитикалық дәріс | Проблемалық-бағытталған |  6 | Универ жүйесі- ауызша |
| **Дәріскер****Семинар жүргізуші** | Рамазанова С.А.  | Оф./сағ | Сабақ кестесі бойынша |
| **e-mail** | s.ramazanovakz@gmail.com |
| **Телефоны**  | +7700 777 0310 |  |  |

|  |
| --- |
| **Курстың академиялық презентациясы** |

|  |  |
| --- | --- |
| **Пәннің мақсаты** | Болашақ педагог-психолог және әлеуметтік педагог маман иелерінің кәсіби-педагогикалық мәдениетінің негізін қалыптастыру, қазіргі педагогика ғылымының теориялық негіздерін игеруге және оларды кәсіби міндеттерін шешуге байланысты шығармашылық дайындығын қалыптастыру.  |
|  | **Күтілетін оқу нәтижелері**Пәнді оқыту нәтижесінде білім алушы қабілетті болады: | **Оқыту нәтижелеріне қол жеткізу индикаторлары** (әрбір ОН -ге кемінде 2 индикатор) |
| 1-ОН. 12 жылдық мектеп педагогикасын өзінің және қоғамның мүддесінде өзін-өзі белсенді етуге дайын, өзгермелі даму үстіндегі ортада өмір сүруге бейім, бәсекеге қабілетті, шығармашыл білімді тұлғаны дамыта және қалыптастыра отыра білімді меңгеру;  | 1.1 ЖИ – 12 жылдық мектеп педагогикасының теориялық негізін беру;1.2 ЖИ – 12 жылдық мектепте оқыту, тәрбиелеу теориясымен таныстыру;1.3 ЖИ –12 жылдық мектепті басқару теориясы туралы мәліметтендіру; |
| 2-ОН. Білім беру үдерісіндегі зерттеу компоненттерін білу; Әлеуметтік тәрбие ерекшеліктерін талқылау; | 2.1 ЖИ – Теориялық білімді практикада қолдану тәсілдерін үйрету;2.2 ЖИ – болашақ мұғалімдерде тұлғалық мәнді, кәсіби (ізгі педагогикалық ойлау, қарым-қатынас жасай білу, педагогикалық әдеп, төзімділік т.б.) сапаларды қалыптастыру;2.3 ЖИ – студенттердің білімін өз бетімен көтеруге, ғылыми ізденіс жұмысына дайындығын қалыптастыру. |
| 3-ОН. Білім беру мекемелерінде әлеуметтік-педагогикалық жұмыс жасаутехнологияларын талдай білу; әлеуметтік-мәдени іс-әрекеттің теориялық және әдістемелік негіздерін білу; | 3.1 ЖИ – болашақ маман иелерінің қарқынды дамып келе жатқан ортада өмір сүруге қабілетті, өзін-өзі дамытуға, өз ойын еркін айта білуге, өз қалауымен қоғам талабына сай өзін көрсете білуге бейім, жоғары білімді шығармашыл дамыған тұлғаны қалыптастыру. 3.2 ЖИ – 12 жылдық білім беру үрдісіне көшу қажеттігін, еліміздегі жаңа білім беру реформасын айқындау; 3.3 ЖИ – 12 жылдық білім беруге көшу арқылы шығармашылықпен дамыған жеке тұлғаны қалыптастыруға бағытталған жаңа ұлттық үлгіні жасауды, «жалпыға арналған білімнен», «білім әркімге өмір бойы» үлгісіне көшуді және әлемдік білім беру кеңістігіне жедел енуді қамтамасыз ету теорияларын саралау;  |
| 4-ОН. Тұлғаның әлеуметтік дамуының, әлеуметтенуінің ғылыми әдіснамалық негіздерін білу, тұлғаның әлеуметтену үрдісінің қоғамдағы рөлі мен маңызы туралы білім мазмұнын игеру; | 4.1 ЖИ – Оқытуды ұйымдастырудың формалары, әдістері және құралдарын айқындау; 4.2 ЖИ – Сабақтың типологиясы және оның құрылымын құрастыру; 4.3 ЖИ – оқытуды ұйымдастырудың дәстүрлі және инновациялық әдістері мен түрлеріне талдау жасау; |
| 5-ОН. Жеке немесе топтық оқу-зерттеу қызметі саласындағы (нақты) зерттеулерге тән әдістерді талдай білу. - | 5.1 ЖИ – 12 жылдық мектептегі оқу-тәрбие жұмыстарын ұйымдастыру мен басқарудың қызметін бағалау; 5.2 ЖИ – әр түрлі әдістерді қолдану барысында әлеуметтік мәдени жоба құрастыру; 5.3 ЖИ – топтағы ынтымақтастықты сақтау және әлеуметтік өзара байланысты талдау. |
| Пререквизиттер және постреквизиттер |  Педагогика (1б), Педагогика (2б) , Психология және адам дамуы, Мамандыққа кіріспе, Этнопедагогика, Педагогикалық шеберлік, Әлеуметтік педагогика, Психология.  |
| Әдебиет және ресурстар | **Ұсынылатын әдебиеттер тізімі:****Негізгі:** 1. Таубаева Ш.Т., Иманбаева С.Т., Берикханова А.Е. Педагогика: Оқулық.-Алматы: ОНОН.2017ж.-340б.2. Молдасан Қ.Ш., Бектурганова Ж.М., Педагогика: Оқу құралы.-Алматы: Қазақ университеті, 2018. – 380 бет. 3.Әлқожаева Н.С. Педагогика (оқу құралы)-Алматы, 2016.4.Бөрібекова Ф.Б., Жанатбекова Н.Ж. Қазіргі заманғы педагогикалық технологиялар. Оқулық. – А.: 2014. -360б.5. Құсайынов А. Качество образование в мире и в Казахстане. Алматы,20136.Алмазов Б.Н., Беляева М.А, Бессонова Н.Н. Методика и технологии работы социального педагога. М, 2011.-192с. 7. ҚР-дағы 12 жылдық жалпы орта білім беру тұжырымдамасы. Алматы,2006.8. Бұзайбақова К.Ж. Инновациялық педагогика негіздері. Оқу құралы. Алматы: «Білім», 2009. 9. Муканова С.Д. Стандартизация среднего общего образования РК. / С.Д. Муканова. – Алматы: РОНД, 2006. – 280 с.**Қосымша:**1. Бәшірова Ж.Р., Әлқожаева Н.С. Иман тәрбие көзі., А. 19992. ҚР Білім беру тұжырымдамасы // Егемен Қазақстан 26.12.09.3. Таубаева Ш.Т. Педагогика әдіснамасы. Алматы: ҚУ, 2014ж.4. Қазақстан Республикасының Мемлекеттік Жалпыға міндетті білім беру стандарты. Астана, 2012 5. Калиев С.Қ. және т.б. Мектептегі тәрбие жұмысының әдістемесі. А., 19966. Дайрабаев Е.Б., Дайрабаева А.Е. Педагогика пәндерінің негіздері. Алматы, 2005. |
| Университеттік моральдық-этикалық құндылықтар контекстіндегі курстың академиялық саясаты | **1.Академиялық тәртіп ережелері:** -Барлық білім алушылар ЖООК-қа тіркелу қажет. Онлайн курс модульдерін өту мерзімі пәнді оқыту кестесіне сәйкес мүлтіксіз сақталуы тиіс.**НАЗАР АУДАРЫҢЫЗ!** Дедлайндарды сақтамау баллдардың жоғалуына әкеледі! Әрбір тапсырманың дедлайны оқу курсының мазмұнын жүзеге асыру күнтізбесінде (кестесінде), сондай-ақ ЖООК-та көрсетілген.**2.Академиялық құндылықтар:**- Практикалық/зертханалық сабақтар, СӨЖ өзіндік, шығармашылық сипатта болуы керек;- Плагиатқа, шпаргалқа қолдануға, білімді бақылаудың барлық кезеңдерінде көшіруге жол берілмейді;Мүмкіндігі шектеулі студенттер s.ramazanovakz@gmail.com поштасы бойынша консультациялық көмек ала алады. |
| Бағалау және аттестаттау саясаты | **Критериалды бағалау:** дескрипторларға сәйкес оқыту нәтижелерін бағалау (аралық бақылау мен емтихандарда құзыреттіліктің қалыптасуын тексеру).**Жиынтық бағалау:** орындалған тапсырманы бағалау.Қорытынды бағалауды есептеу формуласы:Пәнді қорытынды бағалау: $\left(\frac{РК1+РК \left(МТ\right)+РК2}{3}\right)∙0,6+0,4∙ҚБ$РК1, РК2 – аралық бақылау, МТ – Мидтерм, ҚБ – қорытынды бақылау.Төменде бағалар пайызбен келтірілген95% - 100%: А 90% - 94%: А- 85% - 89%: В+80% - 84%: В 75% - 79%: В- 70% - 74%: С+65% - 69%: С 60% - 64%: С- 55% - 59%: D+ 50% - 54%: D- 25% -49%: FX 0% -24%: F |

**Оқу курсының мазмұнын жүзеге асыру күнтізбесі (кестесі)**

|  |  |  |  |  |  |  |
| --- | --- | --- | --- | --- | --- | --- |
| Апта / модуль | Тақырыптың атауы | Оқу нәтижелеріОН | ОН-ге қол жеткізу индикаторларыЖИ | Сағат саны | Максималды балл | Білімді бағалау формасы |
| 1 | **1 - Дәріс:** Әлемдік және отандық тәжірибе, 12 жылдық жалпы орта білім беруге көшудің негіздемесі**.** | 1- ОН | 1.1-ЖИ | 1 | 2 | Zoom-да бейнедәріс |
| 1 | **1 - ПС:** 12 жылдық жалпы орта білім беруге көшудің негіздемесі**.** |  |  |  2 | 8 | Кейсслайд |
| 2 | **2 - Дәріс:** 12 жылдық жалпы білім берудің мақсаты**.** | 1- ОН | 1.1- ЖИ | 1 | 2 | Zoom-да бейнедәріс |
|  | **2 - ПС:** Құндылықты - бағдары құзереттіліктің түрлері**.** |  |  | 2 | 8 |  Кейсслайд |
| 3 | **3 - Дәріс:** Жалпы орта білім берудің құрылымы**.** | 1- ОН | 1.2- ЖИ | 1 | 2 |  |
| 3 | **3 - ПС:** 12 жыдық орта білім берудің құрылымдары және сатылары**.**  | 1- ОН | 1.2- ЖИ | 2 | 8 | Кейсслайд |
| 3 | **1 - СОӨЖ**Елбасы Н.Ә.Назарбаевтың «Инновациялық білім арқылы экономикалық білімге қол жеткізу» мақаласын талқылау.  | 1ОН | 1.3- ЖИ |  | 25 | Кейсслайд |
| 4 | **4 - Дәріс:** Білім берудің мазмұнының негізгі бағыттары. | 2- ОН | 2.1- ЖИ | 1 | 2 | Zoom-да бейнедәріс |
|  | **4 - ПС:** 12 жылдық білім берудің мазмұнындағы инварианттық және варинанттық компоненттері. | 2- ОН | 2.1- ЖИ | 2 | 8 | Кейсслайд |
| 5 | **5 - Дәріс:** Білім беру процессінің ұйымдастыру ерекшеліктері. | 2- ОН | 2.1- ЖИ | 1 | 2 | Zoom-да бейнедәріс |
|  | **5 – ПС:** 12 жылдық оқуға көшу жағдайында бастауыш мектепте оқу-тәрбие процессін ұйымдастыру. әдістемесі.  | 2- ОН | 2.2- ЖИ | 2 | 8 | КейсСлайд |
| 5 | **2 - СОӨЖ**Презентация. «Білім берудің мазмұнының негізгі бағыттары» атты жоба жасау. | 1 -2 ОН | 1.1-1,32.1- 2.3 |  | 25 | КейсСлайд |
| 5 | **1 - АБ (аралық бақылау)** |  |  |  | **100** |  |
|  6 | **6 - Дәріс:** Педагогикалық кадрлар. | 3-ОН | 3.1 ЖИ | 1 | 2 | Zoom-да бейнедәріс |
| 6 | **6 - ПС :** 12 жылдық мектептің педагогтарын жоғарғы деңгейде қалыптастырудың құзыреттіліктердің түрлері. | 3-ОН | 3.2 ЖИ | 2 | 8 | КейсСлайд |
| 7 | **7 - Дәріс:** Білім берудің күтілетін нәтижелерін бағалау жүйесі. | 3- ОН | 3.3- ЖИ | 1 | 2 | Zoom-да бейнедәріс |
| 7 | **7 - ПС:** Күтілетін нәтижелерін бағалау жүйесінің түрлері. | 3- ОН | 3.3- ЖИ | 2 | 8 | Кейсслайд |
| 7 | **3 - СОӨЖ** . 12 жылдық білім беруге көшу жағдайындағы ата-аналармен жұмыс. | 3- ОН | 3.1- ЖИ3.2- ЖИ3.3- ЖИ |  | 25 | Кейсслайд |
| 8 | **8 – Дәріс:** 12 жылдық білім беруді басқару. | 4- ОН | 4.1- ЖИ |  1 | 2 | Zoom-да бейнедәріс |
|  | **8 – ПС:** 12 жылдық білім беруде көшу жағдайында бастауыш мектепте оқу тәрбие процесін басқару. |  |  | 2 | 8 | Кейсслайд |
| 9 | **9 - Дәріс:** 12 жылдық жалпы білім беруді іске асыру жолдары. | 4- ОН | 4.1- ЖИ | 1 | 2 | Zoom-да бейнедәріс |
| 9 | **9 - ПС:** 12 жылдық жалпы білім беруді іске асыру туралы ой бөлісу сабағы. | 4- ОН | 4.2- ЖИ | 2 | 8 | Кейсслайд |
| 10 | **10 - Дәріс:** Бейімдік оқудың дамуындағы әлемдік тенденция. | 4- ОН | 4.2- ЖИ | 1 | 2 | Zoom-да бейнедәріс |
|  | **10 – ПС:** Бейімдік оқудағы әлемдік тәжірбиені талдау | 4- ОН | 4.2- ЖИ | 2 | 8 | Кейсслайд |
| 10 | **4 - СОӨЖ.**Бейіндік оқудың дамуындағы әлемдік тенденция | 1-4 ОН |  |  | 25 | Кейсслайд |
| 10 | **МТ (Midterm Exam)** |  |  |  | 100 |  |
| 11 | **11 – Дәріс:** Бейімдік оқудағы әлемдік тәжірбиені талдау | 4- ОН | 4.3 ЖИ | 1 | 2 | Zoom-да бейнедәріс |
| 11 | **11 - ПС:** ҚР-дағы бейімдік оқудың қазіргі жағдайы. | 4- ОН | 4.3 ЖИ | 2 | 8 | Кейсслайд |
| 12 | **12 - Дәріс:** ҚР-дағы бейімдік оқудың мақсаты, міндеті.  | 5- ОН | 5.1 ЖИ | 1 | 2 | Zoom-да бейнедәріс |
| 12 | **12 - ПС:**  Қазіргі қоғам қажеттілігіне сай бейімдік оқу. | 5- ОН | 5.1 ЖИ | 2 | 8 | Кейсслайд |
| 12 | **5 - СОӨЖ** . Білім мазмұнын ұлттық мәдениетті құрметтеуге тәрбиелеу, бәсекеге қабілетті, білімді тұлғаны қалыптастыру жолдарын көрсету.  | 5- ОН | 5.5 ЖИ |  | 25 | Кейсслайд |
| 13 | **13 - Дәріс:** Бейналды дайындағы.  | 5- ОН | 5.1 ЖИ | 1 | 2 | Zoom-да бейнедәріс |
| 13 | **13 - ПС:** Бейналдық дайындық портфолиясы. | 5- ОН | 5.1 ЖИ |  2 | 8 | Кейсслайд |
| 14 | **14 - Дәріс:** Кәсіби білімнің мақсаты.  | 5- ОН | 5.2 ЖИ |  1 | 2 | Zoom-да бейнедәріс |
| 14 | **14 - ПС:** Кәсіби бағдар мамандандыру ақпараттары. | 5- ОН | 5.3 ЖИ | 2 | 8 | Кейсслайд |
| 14 | **6 - СОӨЖ.** 1.ҚР-дағы 12 жылдық білім берудің қазіргі жағдайы. 2. 12 жылдық жалпы білім беруді іске асыру туралы ой бөлісу | 5- ОН | 5.1-ЖИ |  | 25 | Кейсслайд  |
| 15 | **15 - Дәріс:** Бейіндік оқудың дамуындағы әлемдік тенденция.  | 5- ОН | 5.3 ЖИ | 1 | 2 | Zoom-да бейнедәріс |
| 15 | **15 – ПС:** Қазақстан Республикасындағы бейіндік оқу. | 5- ОН | 5.3 ЖИ | 2 | 8 | Кейсслайд |
| 15 | **2 - АБ (аралық бақылау)** |  |  |  | 100 |  |
|  | **Емтихан** |  |  |  | 100 | Универ жүйесі,жазбаша |

[Қысқартулар: ӨТС – өзін-өзітексеруүшінсұрақтар; ТТ – типтік тапсырмалар; ЖТ – жеке тапсырмалар; БЖ – бақылау жұмысы; АБ – аралық бақылау.

Ескертулер:

- Д және ПС өткізу түрі: MS Team/ZOOM-да вебинар (10-15 минутқа бейнематериалдардың презентациясы, содан кейін оны талқылау/пікірталас түрінде бекіту/есептерді шешу/...)

- БЖ өткізу түрі: вебинар (бітіргеннен кейін студенттер жұмыстың скриншотын топ басшысына тапсырады, топ басшысы оларды оқытушыға жібереді) / Moodle ҚОЖ-да тест.

- Курстың барлық материалдарын (Д, ӨТС, ТТ, ЖТ және т.б.) сілтемеден қараңыз (Әдебиет және ресурстар, 6-тармақты қараңыз).

- Әр дедлайннан кейін келесі аптаның тапсырмалары ашылады.

- БЖ-ға арналған тапсырмаларды оқытушы вебинардың басында береді.]

|  |  |
| --- | --- |
| Философия және саясаттану факультетінің деканы м.а  | \_\_\_\_\_\_\_\_\_\_\_\_ Өмірбекова А.Ө. |
| «\_\_25\_\_\_»\_\_\_\_06\_\_\_\_2021 ж., хаттама № \_\_11\_\_  Факультеттің әдістемелік кеңес төрайымы «\_\_17\_\_\_»\_\_\_06\_\_\_\_\_2021 ж., хаттама № \_\_13\_\_  | \_\_\_\_\_\_\_\_\_\_\_\_ Кабакова М.П.  |
| Кафедра меңгерушісі  | \_\_\_\_\_\_\_\_\_\_\_\_ Әлқожаева Н.С. |
| «\_\_15\_\_\_»\_\_\_06\_\_\_\_\_2021 ж., хаттама № \_\_33\_\_ Дәріскер | \_\_\_\_\_\_\_\_\_\_\_\_ Рамазанова С.А. |

# ӘЛЕМДІК ЖӘНЕ ОТАНДЫҚ ТӘЖІРИБЕГЕ СҮЙЕНЕ ОТЫРЫП, 12 ЖЫЛДЫҚ ЖАЛПЫ ОРТА БІЛІМ БЕРУГЕ КӨШУДІҢ НЕГІЗДЕМЕСІ

Қазақстан Республикасындағы 12 жылдық орта жалпы білім беру Тұжырымдамасы – жалпы орта білім беру жүйесінің мақсаты, міндеттері, ұйымдастыру ұстанымдары мен бағыттарын бейнеленетін негізгі құжат болып табылады.

Бұл Тұжырымдама Қазақстан Республикасының «Білім туралы» Заңының; «Қазақстан Республикасын 2010 жылға дейін дамытудың стратегиялық жоспарына»; «Қазақстан Республикасында білім беруді 2010 жылға дейін дамытудың мемлекеттік бағдарламасына; Қазақстан Республикасының Президенті Н..Ә.Назарбаевтың «Қазақстан экономикалық, әлеуметтік және саяси жедел жаңару жолында» атты жолдауына, Болоньдегі Еуропа елдері білім министрлері кеңесіне, ЮНЕСКО-ның үздіксіз білім беру туралы ұсыныстарына сәйкес әзірленді.

Жоғары динамикалы, жаһандану дәуірінде өмір сүру үрдісін, ойлау мен қарым-қатынасты түбегейлі өзгертетін байланыс құралының қарқынды дамуы, сондай-ақ адамның интеллектісіне, әл-ауқаттылығына, оның икемділігіне, жасампаздық іс-әрекетіне қол жеткізетін тәсілдер қоғамның негізгі капиталы бола бастады.

Қазақстан қоғамындағы мұндай жағдайда өзекті мәселелердің бірі — өзгермелі әлеуметтік және экономикалық жағдайда өмір сүруге дайын ғана емес, айналасындағы шынайы өмірге белсенді қатынасын байқатып, оны жақсартуға ықпал ете алатын, бәсекеге қабілетті жеке тұлғаны қалыптастыру болып табылады. Осыған байланысты жеке тұлғаға қойылатын мынадай талаптар алдыңғы орынға шығады: креативтілік, белсенділік, төзімділік, әлеуметтік жауапкершілік, ой-өрісінің кеңдігі, жоғары кәсіби деңгейлі сауаттылық, танымдық әрекетке қызығушылығының басымдығы.

Қазақстандық жалпы орта білім мазмұны оқушының өмірдегі құзіреттілігі үшін жеткіліксіз болып отырған әрбір оқу пәні бойынша білімі, білігі және дағдысын алу тәртібімен ғана сипатталады. Білім мазмұнының артық ақпараттығы оқушының оқуға ынтасының төмендеуіне және денсаулығының нашарлауына әкеп соғады.

Мектеп бітірушінің әлеуметтік және қоғамдық өмірден тұрақты өзгерістерді ескере отырып, қоғам өміріне еркін енуіне дайындығын қамтамасыз ететін жалпы орта білімді дамытудың қарқынын арттыру қажеттілігін әлемдік тәжірибе көрсетіп отыр. Оқушыны тұлғалық дамыту міндеттерін іске асырудағы, оның психикалық және физиологиялық денсаулығын сақтаудағы, әлеуметтендірудегі мектеп білімінің рөлін күшейтудің маңызы зор.

Егемен елімізде табандылықпен жүзеге асырылып жатқан ілгерілеу саясаты қоғам өмірінің барлық саласында түбегейлі өзгерістер енгізуде. Күн тәртібінде қойылып отырған күрделі мәселелердің ішінде жас ұрпаққа білім беруді әлеуметтік деңгейге жеткізу үлкен орын алады.

Қоғамдағы түрлі бағыттағы өзгерістерге сәйкес білім берудің қызметіне жаңаша қарау, әлемдік жинақталған тәжірибеге және қол жеткен табыстарға сын көзбен қарап бағалау, ұлттық ерекшеліктерді ескере отырып оқыту мен тәрбиелеудің жаңа тиімді жолдарын табу – 12 жылдық білім беру мәселесі. Бүгінде осы бағыттағы білім беру ең негізгі міндеттердің бірі болып саналады.

Еуропа Кеңесінің Декларациясына (1992) сәйкес дүниежүзілік практикада 12 жылдық жалпы орта білім берудің басым екені, оны әлемнің 216 елі мойындайтыны белгілі болды.

Қазақстан Лиссабон конвенциясына қол қойып, оны бекіткеннен кейін Еуропалық білім кеңістігіне ықпалдасудың құқықтық негізін қалады. Бұл жалпы орта білім беру деңгейінде мектептерде 12 жылдық оқытуға көшуді көздейді. [7]

12 жылдық оқытуға көшу Қазақстандық білім беру реформасының стратегиялық міндеттерін ойдағыдай шешуге мүмкіндік береді. Ал оның мәнісі шығармашылық тұлғаны қалыптастыруға бағытталған жаңа ұлттық моделді дамытуға, «жалпыға арналған білім» үлгісінен «таңдауы бойынша білім алу» үлгісіне сапалы көшуді және әлемдік білім беру кеңістігіне енуді жылдамдататын тетіктердің бірі осы жаңа бағдарлама бойынша мектеп жағдайында оқыту болып отыр. Білім беру жүйесінденгі өзгерістерге негізделген әлемдік дамудың негізгі үрдістері мыналар болып табылады:

—              қоғам дамуының қиындылығы;

—              постиндустриалдық, ақпараттық қоғамға көшу, мәдениаралық өзара қатынас ауқымының кеңеюі;

—              халықаралық ынтымақтастық нәтижесінде шешілуі мүмкін ғаламдық проблемалардың туындауы және өсуі;

—              қоғамның демократиялануы;

—              экономиканың қарқынды дамуы, бәсекелестіктің өсуі;

—              адам капиталы мәнінің артуы.

Осыған сәйкес дамыған елдердің білім беру жүйесінде төмендегідей тенденциялар байқалып отыр:

—  білім беру философиясы мен әдіснамасының жаңаруы, білім беру мазмұнын құру әдістерінің өзгеруі, білім беру мазмұнындағы жетілдірілген модельдердің жасалуы, білім беруді басқарудың тиімді тәсілдерін іздестіру, жаңа білім технологияларының енгізілуі және т.б;

— оқытудың дәстүрлі өнімсіз стилін ығыстырып, оқушылардың танымдық белсенділігі мен өзіндік ойлауын қамтамасыз ететін жаңа дамытушы, сындарлы білім беру моделіне көшуі, терең және белсенді кәсіби бағдар берудің ерте жастан басталуы;

—              оқушы жастарға азаматтық — патриоттық, рухани — адамгершілік, көпмәдениеттілік, денсаулық сақтау және экологиялық тәрбие беру ролінің күшейтілуі;

—              білім ұйымдарының оқушыны әлеуметтендірудегі рөлінің артуы

болып табылады.

# 12 жылдық жалпы орта білім берудің басты мақсаты мен күтілетін нәтижелері

Қазақстандағы білім беру жүйесіне түбегейлі реформалар жасауға себеп болған да осы жаңа білім беру бағдарламасына көшу идеясы еді. Бұған бір дәлел Қазақстан Республикасында Білім беруді дамытудың 2015 жылға дейінгі Тұжырымдамасының өмірге келуі. Қазақстан Республикасының Білім және ғылым қызметкерлерінің 3 съезінде Нұрсұлтан Әбішұлы Назарбаев: «Бүгінде 12 жылдық мектеп моделі анықталды, алайда оған көшу білім сапасының артуын өздігінен қамтамасыз етпейді, білім берудің мазмұнын қайта қарау талап етіледі және мұны бүгіннің өзінде жасау қажет» деп атап көрсетті. Мұның өзі білім беру жүйесінің алдында үлкен міндеттер тұрғандығын білдіреді. 12 жылдық білім берудің методологиялық  негіздеріне орай, мектепте білім берудің мазмұндық жағын жаңартудың аса маңызды бағыттары мыналар болып табылады:

— мектепте білім берудің мазмұнын қазіргі қоғам қызметінің серпінді құрылымымен сәйкес келтіру;

— оқушылардың өз бетінше білім алуға және оны практикада қолдануға, оқытудың әр түрлі саласында өз мүмкіндіктерін тануға және жақсы қасиеттерін ашуға тәрбиелеу;

— әрбір жас кезеңіндегі негізгі психикалық жаңа құрылымдарды қалыптастыру төңірегіндегі оқу үрдісін жолға қою;

— оқушыларды танымның ғылыми тәсілдеріне мақсатты және жүйелі түрде тарту, негізгі мотивациялық үрдістерді айқындайтын оқу ахуалдарын кеңінен қолдану.

Қазіргі мектептің білім мазмұнын ізгілендіру мен даралауға айқын бет бұру мынадай міндеттерді жүктейді:

— оқушының жеке тұлға ретінде және іс-әрекет субъектісі ретінде мақсатты, тұрақты және дәйекті дамуына жағдай жасау;

— оқушылардың белгілі бір білімді таңдауы мен меңгеруін, олардың оқу үрдісі кезінде таңдау мүмкіндіктері мен құқықтарын қамтамасыз ету;

— оқу-тәрбие үрдісінде ынтымақтастық педагогикасының ізгі қатынастарын орнықтыру;

—  білім мазмұнын барынша ізгілендіруді қамтамасыз ету;

—  психологиялық білім берудің бастапқы негіздерін қалыптастыру;

—  білім мазмұнының инварианттық және вариативтік компоненттерінің арасындағы гуманитарлық және жаратылыстану-ғылыми білімдердің диалектикалық бірлігін қамтамасыз ету;

—  оқушылардың оқу жүктемесін тұрақтандыру.

Адамның жан-жақты дамуы білім берудің ғаламдық мақсаты болып табылады. Педагогикада білім берудің мақсатын, оның мазмұны мен құрылымын анықтауға қазірігі заманғы адам тұжырымдамасының тұрғысынан келу көзқарасы берік қалыптасып отыр. Жүргізілген зерттеулер тұлғаның қалыптасу моделінің компоненттерінің мынадай үш тобын қамтитынын көрсетеді: психиканың функционалдық тетіктері, тұлғаның тәжірибесі, тұлғаның жинақталған типологиялық қасиеттері. Компоненттердің осы топтары адам қызметінің жалпы құрылымының және зерттеу объектілерінің құрылымымен бірге 12 жылдық мектептің жалпы білім беру стандарттары мен базалық оқу пәндерін жасаудың теориялық негізі болып отыр.

12 жылдық мектепке көшу жағдайында оның құрылымы оқытудың мақсаты мен міндеттерінің арасындағы байланысты, әрбір жас сатыларында оқушыларды тәрбиелеу мен дамытуды олардың психологиялық, физиологиялық және жас ерекшеліктерне қарай қамтамасыз етуге тиіс.

**Тұжырымдаманың мақсаты —**12 жылдық мектеп жайында Қазақстан Республикасының жалпы орта білім беру жүйесін жаңарту жолдары мен дамыту стратегиясын айқындау.

**Тұжырымдаманың міндеттері:**

v  12 жылдық мектептегі білім беру мақсатын, міндеттерін, құрылымын, мазмұнын және оқу-тәрбие процесін ұйымдастырудың ерекшеліктерін атап көрсету;

v  12 жылдық білім беруге көшудің қаржылық-экономикалық негіздемесін дайындау;

v  Осы Тұжырымдаманың күтілетін нәтижелерін анықтау.

**Тұжырымдама төмендегі бөлімдерден тұрады:**

1. Әлемдік үрдістер мен отандық тәжірибелерге сүйене отырып, 12 жылдық жалпы орта білім беруге көшудің негіздемесі.
2. 12 жылдық жалпы орта білім берудің мақсаты мен күтілетін нәтижелері.
3. Жалпы орта білім беру құрылымы.
4. Білім беру мазмұнын жаңартудың негізгі бағыттары.
5. Білім беру процесін ұйымдастырудың ерекшеліктері.
6. Педагогикалық кадрлар.
7. Білім берудің күтілетін нәтижелерін бағалау жүйесі.
8. Жалпы орта білім беру жүйесін басқару.
9. 12 жылдық жалпы білім беру тұжырымдамасын іске асыру жағдайлары.

Қазақстандық жалпы орта білім беретін мектеп соңғы жылдары өзінің келбетін өзгертті. Білім беруді жаңарту жүйесін қолдайтын нақты қадамдар жасалды. Олардың ішінде мемлекеттік жалпыға міндетті білім стандарттарының әзірлену және енгізілуі, кредиттік технология негізіндегі үш сатылы жоғары білім моделінің енгізілуі, вариативті білім берудің енгізілуі, білім сапасын бағалау критерийлерін әзірлеу жөнінде жұмыстар басталды. [1]

Бірақ қол жеткен жетістіктер адам капиталының дамуы мен орнықты экономикалық өсуді толық қамтамасыз ете алмайды.

Қазақстанның білім беру жүйесінің даму деңгейіне кері ықпал ететін мынадай факторлар қалып отыр:

1. Білім мазмұнының оқушының оқуға қызығушылығын төмендететін және денсаулығына кері ықпал ететін ақпараттық сипатының басымдығы.
2. Орта білім беру жүйесінде диагностикалық мақсаттың болмауы.
3. Білім берудің жеке тұлғаның дамуына емес, формальды нәтижелерге бағдарлануы.
4. Оқу жетістіктерін бағалауда оқушыны қызықтырмайтын, шынайылықты қамтамасыз етпейтін және қиындық тудыратын жағдайға душар ететін ескірген жүйенің сақталуы.
5. Жасөспірімдердің тұлғалық, азаматтық және адамгершілік қасиеттерінің жеткілікті дамымауы, өзін-өзі кәсіби анықтау мотивтерінің болмауы, өзіндік қызығушылығы мен өмірлік жоспарын сезіну деңгейінің төмендігі.

**12 жылдық жалпы орта білім беру үш сатыдан тұрады**

**1-саты – жалпы бастауыш білім беру**( 1-4- сыныптар – бастауыш мектеп)

**2-саты – негізгі орта білім беру**(5-10-сыныптар – негізгі мектеп)

**3-саты – жалпы орта білім беру**(11-12-сыныптар – жоғарғы мектеп)

Бастауыш мектепте оқытудың ұзақтығы – 4 жыл. Бастауыш мектеп жалпы бастауыш білім беруді қамтамасыз етеді және балалар 6 жастан бастап қабылданады. Алты жас – баланың ақыл-ойының дамуының және әлеуметтік дайындығының ең бір қолайлы (сензитивті) кезеңі.

Осындай мүмкіндікті дұрыс пайдаланып, іске асырмаса бала бойындағы қасиеттері толық көлемде ашылмай қалуы мүмкін.

Бастауыш мектептің басты міндеті – баланың қабілеттерін ашуды, жеке тұлғасын, оқуға деген ынтасын қалыптастыруды қамтамасыз ету, оқу, жазу, санау, қарым-қатынас және ынтымақтастық дағдыларын меңгеруіне көмектесу.

Бастауыш мектепте оқытудың басты мақсаттары мыналар:

1. Баланың жас ерекшеліктері мен жеке мүмкіндіктеріне сәйкес, оны тұлға ретінде үйлесімді түрде дамыту, білім беру және тәрбиелеу;
2. Негізгі оқу әрекеттерін меңгерту және бақылау, өзіндік бақылауды жүзеге асыру;
3. Әр адамды азаматтық, рухани және адамгершілік, танымдық іс-әрекетке, өз бетімен оқуға және өзін-өзі тәрбиелеуге дайындау;
4. Білім беру мен тәрбиелеу мақсаттарына жету жолында оқу әрекеттерін игеру – бастауыш мектептің негізгі міндетіне айналды.

**1-саты**

**Жалпы орта білім беру**(1-4 сыныптар)

**Оқуды бастау жасы — 6 жас**

**Оқыту ұзақтығы — 4 жыл**

1-сатыдағы негізгі бағдар – оқушының өзін-өзі таныту мүмкіндігі мен қоршаған ортасының шынайылығы туралы білімді игерудегі даралығын ашу, оқуға талабын және білігін қалыптастыру, яғни оқытудың келесі салаларына қажетті танымдық қызығушылығын арттыру, кіші жастағы оқушылардың біртұтас оқу әрекетін қалыптастыруға ықпал ету.

Баланың тұлғалық қалыптасуын, оның қабілеттерінің тұтастай дамуын қамтамасыз ету. Бастауыш мектепте қажетті біліктер дағдыларды игеруге, оқу және жазу, санау, шығармашылықпен ойлау элементтерінің, жеке гигиенасы мен денсаулығын сақау негіздерінің болуына ықпал ететін оқу әрекетін ұйымдастыру.

**2-саты**

**Жалпы орта білім беру**(5-10 сыныптар)

**Оқыту ұзақтығы – 6 жыл**

2-сатының негізгі бағдары – негізгі жалпы білім алуға жағдай жасау, адамдар арасындағы және этносаралық қатынастар мәдениетін, тұлғаның біртұтас көзқарасын, өзін-өзі анықтауын қалыптастыру,  тұлғаның өзін-өзі ұйымдастыру тетіктерін, кәсіби және танымдық ой-пікірінің туындауына, теориялық ойлау тәсілдері мен ғылыми таным әдістерін игеруіне, зерттеу дағдысының қалыптасуына ықпал ететін оқу әрекетін ұйымдастыру.

Негізгі мектеп оқытуды бейіндік мектепте немесе кәсіптік бастауыш және орта білім беру ұйымдарында жалғастырудың базасы болып табылады.

Бұл сатының ерекшелігі оқушының үшінші сатыдағы бейіналды дайындықтың мектеп қызметінің оқушының болашақ бағдарын саналы таңдауына дайындығына игі ықпал ететін педагогикалық, психололгиялық-педагогикалық, ақпараттық және ұйымдастырушылық жүйесі ретінде жүргізілуі болып есептеледі.

**3-саты**

**Жалпы орта білім беру**(11-12 сыныптар)

**Оқыту ұзақтығы -2 жыл**

Жалпы орта білім берудің соңғы кезеңі болып табылатын үшінші сатының негізгі мақсаты оқытудың саралануы мен даралануы бағдарланған жалпы орта білім беру, оқушулардың болашақ кәсіби қызметіне саналы да жауапты таңдау жасауына, жеке және өмірлік өзін-өзі танытуына жағдай жасау.

Бейіндік оқыту жаратылыстану — математикалық, әлеуметтік -гуманитарлық және технологиялық бағыттар бойынша жүзеге асырылады.

Бейіндеу (профилизация) нысандары мектептің педагогикалық әлеуетін, білімдік инфрақұрылымының мүмкіндігін, облыстың, қаланың, ауданның сұранысын ескере отырып анықталуы тиіс.

Бейіндік оқытуды іске асыру жалпы білім беретін мектептерде, гимназияларда, лицейлерде, дарынды балаларға арналған мамандандырылған мектептерде, мүмкіндігі шектеулі балаларға арналған арнайы мектептерде жүзеге асырылады.

Материалдық-техникалық жағдайын, кадрлық әлеуеті мен оқу-әдістемелік қамтамасыз етуді ескере отырып, үшінші сатыдағы бейіндік оқыту төмендегі ұйымдастыру нысандары бойынша қарастырылады:

1. Бір бейінді мектеп – бір бейінді оқытуды іске асыру;
2. Көп бейінді мектеп – бірнеше бейінді оқытуды іске асыру.

12 жылдық білім берудің басым бағыты – педагогикалық іс-әрекеттің жеке тұлғаға бағытталуы. Тұлғаға бағытталған көзқарас – педагогикалық іс-әрекеттің методологиялық жаңа бағыты.

Қазақстан қоғамының қазіргі геосаяси, экономикалық және әлеуметтік жағдайы, әлемдік білім кеңістігіне кірігуі Қазақстан Республикасының Жалпы орта білім беру жүйесін жаңғыртуды, атап айтқанда, орта білім мазмұны мен құрылымын, мақсаттарын қайта қарауды және оқыту мерзімін кеңейтуді талап етеді.

Қазіргі кезеңде 12 жылдық мектепте есептелген белгілі бір халықаралық білім беру стандарты қалыптасты.

Өзінің және қоғамның мүддесінде өзін-өзі белсенді етуге дайын, өзгермелі даму үстіндегі ортада өмір сүруге бейім, бәсекеге қабілетті және құзіретті, шығармашыл, білімді тұлғаны дамыту және қалыптастыру.

Білім берудің күтілетін нәтижелері белгіленген мақсатқа сәйкес мектеп түлегінің негізгі құзырлылығы төмендегіше анықталады:

1. Құндылықты-бағдарлы құзыреттілік – оқушының қоршаған ортаны бірдей қабылдайтын қабілетті, жоғары әдептілік құндылықтар негізінде жасампаз қоғам өмірінде өзінің ролін таба білу біліктілігі, азаматтылығы мен елжандылығы. Бұл құзіреттілік өмірдегі түрлі жағдайларда шешім қабылдай білу білігін қамтамасыз етеді. Ең бастысы, өзінің Отаны Қазақстан патриоты болу, азаматтық белсенділігін көрсету, саяси жүйені түсіну, болып жатқан әлеуметтік жағдайларға баға бере білу.

2. Мәдениеттанымдық құзыреттілік – жалпы адамзаттық мәдениет жетістіктері негізіндегі іс-әрекет тәжірибесін және қоғамдағы дәстүрлер мен жеке, отбасылық және әлеуметтік өмірдің мәдениет негіздерін, этномәдениеттік құбылыстарды игеруге мүмкіндік беретін ұлттық ерекшеліктерін тани білу. Адам мен қоғамның дамуындағы ғылымның рөлін түсіну. Өзі халқының мәдениеті мен әлемнің мәдени көптүрлілігін түсіну және бағалауға мүмкіндік беретін мәдени-демалыс қызметін тиімді ұйымдастыру тәсілдерін игеру, рухани келісім мен толеранттылық идеяларына бейім болу.

3.    Когнитивтік құзыреттілік – оқушының зерттеу әрекеті мен өзіндік оқу-танымдақ процесін қамтамасыз ететін кешенді құзырлылық. Бұл құзырет өзінің білімділік қызметін ұйымдастыра білуді, тиімді жоспарлай білуді, сәйкес функционалдық сауаттылық талаптары негізіндегі білімді игеруде әлемнің ғылыми бағытын түсінуге ізденушілік-зерттеушілік әрекет дағдыларын игеруге мүмкіндік беретін өзінің әрекетіне талдау және қорытынды жасау тәсілдерін қарастырады.

4.    Коммуникативтік құзыреттілік – адамдармен өзара әрекет пен қарым-қатынас тәсілдерін білуді, түрлі әлеуметтік топтарда жұмыс істеу дағдыларын, қоғамдағы түрлі әлеуметтік топтарда жұмыс істеу дағдыларын, қоғамдағы түрлі әлеуметтік рөлдерді орындауды, өмірдегі нақты жағдайларда шешім қабылдау үшін байланыстың түрлі объектілерін қолдана алу білігін, мемлекеттік тіл ретінде қазақ тілін, халықаралық қатынаста шетел тілінде, қатынас дағдылары болуын қарастырады.

5.    Ақпараттық-технологиялық құзыреттілік – бағдарлай білу, өз бетінше іздей білу, талдай, таңдай білу, өзгерте білу, сақтай білу, білім мен ақпаратты ақпараттық технологиялар мен техникалық объектілердің көмегімен жеткізуді жүзеге асыра білу және интерпретациялау білігі.

6. Әлеуметтік өзара қарым-қатынас құзыреттілігі – отбасылық, еңбек, экономикалық, саяси қоғамдық қатынастар саласындағы белсенді азаматтық-қоғамдық тәжірибе мен білімге ие болуды білдіреді. Бұл құзырет әлеуметтік-қоғамдық жағдайларға нақты талдау жасай білуді, түрлі өмірлік жағдайларда жеке басына және қоғам мүддесіне сәйкес ықпал ете білуді, кәсіби бағдарын саналы таңдай алуды қарастырады.

7. Тұлғалық өзін-өзі дамыту құзыреттілік. Бұл құзырет отбасылық, еңбек, экономикалық және саяси қоғамдық қатынастар саласындағы белсенді азаматтық-қоғамдық қызмет білімі мен тәжірибесінің болуын білдіреді. Құзырет нақты әлеуметтік қоғамдық жағдайларға талдау жасай білуді, түрлі өмірлік жағдайларда, яғни өзінің мүмкіндігін нақты перспективалық жоспарлаумен салыстыра білуді,  қызметін өзіндік қадір-қасиет сезімімен ұйымдастыра білуді, өзінің өмірі мен ісіне жауапты қарауды, жеке және қоғам пайдасына сәйкес шешім қабылдауды және ықпал етуді қарастырады.

Аталған құзыреттіліктерді игеру оқушының орта білім беретін мектеп жағдайында нәтижелі әлеуметтендірілуіне игі ықпал етеді.

12 жылдық мектепке енгізілген бейіналды және бейіндік дайындық оқушының өз қабілеті мен өмірлік құқығына сәйкес өзін-өзі кәсіби анықтауында, болашақ кәсіби қызметін саналы да жауапты таңдауына едәуір тиімді дайындыққа қол жеткізуде олардың әллеуметтендірілу мүмкіндігін кеңейтеді.

**6 Дәріс**

***Жобаның мақсаты****—*Тараз мемлекеттік педагогикалық институты мен Тараз қаласындағы НЗМ-нің инновациялық ынтымақтастық байланысы негізінде білікті педагогикалық кадрларды дайындауда жоғары педагогикалық білім беру жүйесіне дуалды оқытуды ендіру жəне жүзеге асырудың теориялық-əдіснамалық негіздерін анықтау, əдістемесін жасау.

Жоғары педагогикалық білім беруде дуалды оқытуды жүйесін ендіру жағдайында *«Мектеп — ЖОО — Зияткерлік мектеп»*интегративті байланысын орнату үшін жоғары оқу орнының базасында «Педагогикалық шеберлік» орталығы ашылады, «Жоғары оқу орнында дуалды білім беру жүйесі» 3 + 1 білім беру бағдарламасы жасалынады. Болашақ педагогтар жоғары білім берудің бакалавр деңгейінің 1–3 курстары теориялық білім алуға, соңғы курсы толықтай практикаға арналады.

Жобаны мақсатына қол жеткізу үшін төмендегідей əдістер пайдаланылады: тұлғаны дамытуға бағытталатын оқытудың Кембридж əдісі, интерактивті əдіс, рефлексия, миға шабуыл, психологиялық-педагогикалық тренингтер.

***Жобаның міндеттері:***

1. «Жоғары оқу орнында дуалды білім беру жүйесі» білім беру бағдарламасын жасау;
2. Тараз мемлекеттік педагогикалық институты мен Тараз қаласындағы НЗМ-нің инновациялық ынтымақтастық байланысының моделін жасау, интегративтік əдіснамасын айқындау жүзеге асыру тетіктерін анықтау.
3. Жоғары оқу орнының базасында дуалды білім беру жүйесін ендіру арқылы Назарбаев Зияткерлік мектебі базасында инновациялық іс-тəжірибесін үйрену, зерттеу, ендіру, қолдану, насихаттау жəне орта білім беретін мектептерде НЗМ-нің озат іс-тəжірибесін пайдаланудың жолдарын ашу; *«Мектеп — ЖОО — Зияткерлік мектеп»*əдістемелік-желілік байланысын орнату.
4. Қазақстан Республикасының жоғары білім беруде дуалды оқыту жүйесін ендіру мен оны жүзеге асырудың əдістемесін жасау.

***Күтілетін нəтижелер:***

1. Педагогикалық жоғары оқу орны мен НЗМ-нің инновациялық ынтымақтастық байланысынының интегративтік теориялық-əдіснамалық негіздері анықталады.
2. Жоғары оқу орнының базасында дуалды білім беру жүйесін ендіру арқылы НЗМ базасында инновациялық іс-тəжірибесін үйрену, зерттеу, ендіру жəне орта білім беретін мектептерде НЗМ-нің озат іс-тəжірибесін тиімді пайдалану үшін *«Жоғары оқу орнында дуалды білім беру жүйесі» білім беру бағдарламасы жасалынады.*
3. НЗМ-нің іс-тəжірибесін енгізуге арналған аймақтық «Педагогикалық шеберлік» орталығы ашылады.
4. Жоғары оқу орнының базасында дуалды білім беру жүйесін ендіру арқылы НЗМ-і базасында инновациялық іс-тəжірибесін үйрену, зерттеу, ендіру, қолдану, насихаттау жəне орта білім беретін мектептерде Назарбаев Зияткерлік мектебінің озат іс-тəжірибесін пайдаланудың жолдары ашылады;

*«Мектеп — ЖОО — Зияткерлік мектеп»*əдістемелік-желілік байланысы орнатылады.

1. Қазақстан Республикасының жоғары білім беруде дуалды оқыту жүйесін енгізу мен оны жүзеге асырудың əдістемесі жасалынады. Осы жобаны жүзеге асыру барысында педагогикалық жоғары оқу орнының студенттері мемлекеттік практиканы НЗМ базасында өтеді, оның теориялық бөлімін НЗМ оқытушылары дəріс оқып, НЗМ-нің іс-тəжірибесін енгізуге арналған аймақтық «Педагогикалық шеберлік» орталығы ашылады.

Жоо-ның студенттері НЗМ-де жұмыс жасап жатқан шетелдік ғалымдардың өзінен дəріс алады; екіншіден, болашақ педагогтар теорияда алғанын НЗМ-нің тəжірибесінен өткізе алады; үшіншіден, осы дəріске жоо-ның мұғалімдері мен жалпы орта білім беретін мұғалімдері де қатыса алады; төртіншіден, On-line режимінде өзара əдістемелік көмек, ақпарат, тəжірибе алмасуға толықтай мүмкіндік туады; бесіншіден, болашақ мұғалімдер, жоо-ны оқытушылары шетелдік ғалымдармен бірлесе білім сапасын арттыруда инновациялық ғылыми-зерттеу жұмыстарын жүргізуге жол ашылады.

Қойылған мақсат-міндеттерді жүзеге асыру үшін төмендегідей əдіс-тəсілдер пайдаланылады. Зерттеу нəтижелерін өлшеу, анықтау жəне тіркеу үшін эмпирикалық əдістер қолданылады. Ол үшін хронометраж бақылау, алынған фактілер мен жағдаяттарды талдау, əңгімелесу жəне сұхбаттасу, педагогикалық құжаттарды талдау жəне іс-əрекет нəтижесін бағалау, педагогикалық тəжірибиені жалпылау, салыстырмалы педагогикалық жəне əлеуметтік педагогикалық əдістер, педагогикалық тестілеу, педагогикалық эксперимент жəне т.б. əдістер пайдаланылады.

Сондай-ақ жоба аясында алынған мəліметтерді өңдеудің статистикалық əдісі пайдаланылады: сапалық ранжирлеу, корреляциялық əдіс, факторлық анализ, математикалық-статистикалық əдістер, бағалау, диагностикалау жəне сапалық жүйелеу, топтастыру, синтездеу, бағалау, педагогикалық талдау жəне т.б.

Осы аталған əдістердің ең тиімдісі интерактивті əдістері: рефлексия, өзіндік рефлексия, миға шабуыл, оның ішінде психологиялық-педагогикалық тренингтер, себебі креативті тұлғаны қалыптастыру мəселесі жан-жақты қарастыруды қажет етеді. Ұсынылған əдістеменің артықшылығы сол — қойылған мақсатқа жету үшін отандық жəне шетелдік педагогиканың қол жеткен жетістіктерін озық тəжірибелерін пайдаланған жөн. Атап айтқанда, тұлғаны қалыптастыру процесі заман талабына сəйкес өзара бірлікте өзгеріп отырады жəне бұл процесс ұдайы өзгерісте болады. Осыған сəйкес оқытудың əдіс-тəсілдері де өзгереді. Сондықтан дəстүрлі əдіс-тəсілдерді қолдану нəтижесінде қол жеткен əдіс-тəсілдер инновациялық бағытта үнемі жетілдіруді қажет етеді.

*Жобаның ұлттық жəне халықаралық деңгейдегі маңыздылығы*жоғары, себебі, біріншіден, жоо- ның студенттері НЗМ-де жұмыс жасап жатқан шетелдік ғалымдардың өзінен дəріс алады; екіншіден, болашақ педагогтар теорияда алғанын НЗМ-нің тəжірибесінен өткізе алады; үшіншіден, осы дəріске жоо-ның мұғалімдері мен жалпы орта білім беретін мұғалімдері де қатыса алады; төртіншіден, онлайн-режимінде өзара əдістемелік көмек, ақпарат, тəжірибе алмасуға толықтай мүмкіндік туады; бесіншіден, болашақ мұғалімдер, жоо-ны оқытушылары шетелдік ғалымдармен бірлесе білім сапасын арттыруда инновациялық ғылыми-зерттеу жұмыстарын жүргізуге жол ашылады.

***Əлеуметтік сұраныс жəне (немесе) жобаны жүзеге асырудағы экономикалық жəне индустриалды қызығушылықты жəне оның нəтижесін алу:***

* НЗМ-і арнайы дайындалған білікті педагогтарға жоғары сұранысқа ие болып отыр;
* болашақ педагогтар бакалавр дипломымен қоса кəсіби біліктілік дəрежесін (сертификат) алып шығады;
* НЗМ-дер педагогикалық кадрлармен қамтамасыз етіледі;
* ең бастысы, «МЕКТЕП – НЗМ – ЖОО»-да білім сапасы артады.

***Ғылым мен технологияның дамуына алынған нəтижелердің əсері жəне күтілетін əлеуметтік жəне экономикалық əсер:***

* білікті маман дайындауға жұмсайтын уақыттың көлемін азайтып, бөлінетін қомақты қаржыны анағұрлым дəрежеге дейін үнемдей аламыз;
* қоғамның бүгінгі    сұранысын   қанағаттандыратын   бəсекеге    қабілетті,   инновациялық технологияларды тиімді пайдалана алатын жоғары білікті маман даярланады.

Дуалды оқыту жүйесінде, бір жағынан, кəсіптік мектеп немесе жоғары оқу орны, екінші жағынан, білім беретін мекеме, өндіріс орындары бірлесе жұмыс жасайды. Екі мекеме де бір-біріне тəуелсіз серіктес бола алады. Ең бастысы, дуалды оқыту жүйесінде білім алған студенттер өндірістік практикадан өткен мекемеде жұмысқа қалдырылады.

Дуалды оқыту жүйесі бойынша əлемде Германия көш бастап келеді. Германияның оқыту жүйесі өмірлік тəжірибе арқылы дəлелденген жəне Еуропалық одақта үлгі ретінде қабылданған. Дуалды оқыту жүйесін практикаға алғаш ендірген мемлекет ретінде танылған Германияда Еуроодаққа кіретін мемлекеттерге қарағанда, жастардың ішінде жұмыссыздық деңгейі өте төмен жəне экономикасы жоғары дамыған.

Оқыту мерзімінің 2/3 бөлігі өндірістік (мектептік) практикаға, қалған 1/3 бөлігі кəсіптік- теориялық білім алуға жұмсалады. Бұл оқытудың дуалды жүйесі тек қана Германияда емес, Австрия мен Швейцария мемлекеттерін де тиімді жүзеге асырылуда. Ал Швейцарияның жұмысшы күшінің мониторингтік сапа, Халықаралық институтының бағалауынша, Германия кəсіптік білім беру жүйесі кадрлардың біліктілік деңгейі бойынша көшбасшы мемлекет ретінде танылады.

Оқытудың оқу бағдарламасы жұмыс берушінің сұранысы бойынша жасалынады, пəн бойынша оқу материалының көлемін бір мамандық шеңберінде қарастыруға мүмкіншілік бар. Оқытудың практикалық жəне теориялық бөлімдеріне бірдей уақыт бөлінеді. Дуалды оқытудың германдық бағдарламасының мерзімі 2-ден 3,5 жыл аралықты қамтиды.

Германияның дуалды оқыту жүйесі негізінен өндірістік жəне технологиялық секторға бағытталған, ал гуманитарлық бағытта қарастырылмайды.

*Ал, біздің ұсынатын жобаның ерекшелігі — дуалды оқыту жүйесін гуманитарлық бағытта, оның ішінде педагогикалық мамандықтарға қатысты қарастыру.*

***Жобаның ұлттық жəне халықаралық деңгейдегі маңыздылығы жоғары:***

* жоо-ның студенттері НЗМ-де жұмыс жасап жатқан шетелдік ғалымдардың өзінен дəріс алады;
* болашақ педагогтар теорияда алғанын НЗМ-нің тəжірибесінен өткізе алады;
* НЗМ базасында шетелдік ғалымдар оқитын дəріске жоо-ның мұғалімдері мен жалпы орта білім беретін мұғалімдері де (тегін) қатыса алады;
* онлайн-режимінде өзара əдістемелік көмек, ақпарат, тəжірибе алмасуға толықтай мүмкіндік туады;
* болашақ мұғалімдер, жоо-ны оқытушылары шетелдік ғалымдармен бірлесе білім сапасын арттыруда инновациялық ғылыми-зерттеу жұмыстарын жүргізуге жол ашылады;
* мемлекет педагог кадрларды дайындауға жəне олардың біліктілігін арттыруға жұмсайтын уақыт көлемін, оған бөлінетін қомақты қаржыны анағұрлым дəрежеге дейін үнемдейді;
* қоғамның бүгінгі    сұранысын   қанағаттандыратын   бəсекеге    қабілетті,   инновациялық технологияларды тиімді пайдалана алатын жоғары білікті маман даярланады;
* жоғары педагогикалық білім беру жүйесіне дуалды оқыту жүйесін ендіруде болашақ педагогтар ТарМПИ-де ашылатын «Педагогикалық шеберлік» орталығында біліктілікті арттырудың бірінші деңгейін тегін игеріп, болашақта білім сапасын арттыра алатын, өзін-өзі жетілдіретін креативті құзыреттілігі қалыптасады.

Назарбаев Зияткерлік мектебі мен педагогикалық жоғары оқу орнының бірлескен мақсаты — бəсекеге қабілетті жаңа тұрпатты мұғалім даярлау. Осы мақсатты жүзеге асыру үшін Назарбаев Зияткерлік мектебінің ғылыми-əдістемелік бірлестігі мен педагогикалық жоғары оқу орнының ғылыми-əдістемелік кеңесі *бірлескен ғылыми-əдістемелік кеңес*құруы қажет (сур. қара).

**НЗМ базасында орналасқан педагогикалық шеберлік орталығы осы мектептің базасында тəжірибеден өтіп жатқан болашақ мұғалімдер мен олардың тəлімгерлері-педагогикалық жоо оқытушыларының біліктілігін арттыратын *инновациялық зертхана*төмендегідей бағыттар арқылы жұмыс жасауы қажет:**

* оқу-əдістемелік жұмыс;
* ғылыми-зерттеу жұмыс;
* ғылыми-эксперименттік жұмыстар.

Инновациялық зертханада ғалым-оқытушылар НЗМ мұғалімдерімен бірлесе отыра элективті курстардың оқу бағдарламасын жасайды; авторлық бағдарлама ұсынады; оқулық, оқу-əдістемелік құрал даярлайды жəне т.б.

Инновациялық зертхана мүшелері білім сапасын арттыру бойынша ғылыми-зерттеу жұмыстарын жүргізеді, авторлық инновациялық технологияларды сынақтан өткізеді.

Инновациялық зертхана мүшелерімен педагогикалық оқу, педагогикалық семинарлар конференциялар, дөңгелек үстел, теориялық-əдіснамалық семинарлар, инновациялық жоба тұсаукесер жасалынады.

**НЗМ педагогикалық жоғары оқу орнының эксперименттік алаңы болуы керек:**

* ғалым-оқытушылар өз зерттеулерін, ашқан жаңалықтарын алғаш рет *өз эксперименттік алаңында*зерттеуден сынақтан өткізуі қажет;
* ғалым-оқытушылар өздері ашқан инновациялық технологияларын *өздері сабақ беріп,*НЗМ мұғалімдеріне *тəжірибе жүзінде көрсетулері керек;*
* педагогикалық жоғары оқу орны ғалымдары тікелей НЗМ-не келіп, мектеп мұғалімдерімен ынтымақтастықта жұмыс жасауына, мектептің бүгінгі күнгі өзекті проблемаларын шешуге, *бірлесе ғылыми-зерттеу жұмысын жүргізуге атсалысады.*

Сондай-ақ педагогикалық жоо-ның ғалымдары үшін НЗМ базасында жұмыс жасап жатқан шетелдік ғалымдармен бірлесіп, ғылыми-зерттеу жұмысын жүргізуге мүмкіндік туады.

**Педагогикалық жоғары оқу орнының инноватор-ғалымдары НЗМ-нің əдістемелік кеңесінің белді мүшесі болуы қажет:**

* НЗМ педагогикалық ұжымы педагогика саласындағы заманауи технологияларды таныстырып, өз іс-тəжірибесімен бөлісіп, теориялық жəне практикалық семинар, педагогикалық- психологиялық тренингтер, педагогикалық оқулар өткізіп тұруы қажет;
* болашақ мамандар НЗМ қабырғасында педагогикалық практика барысында оқытудың Кембридж əдістерін меңгеруге толықтай мүмкіндігі болады.

Нəтижесінде білім сапасын арттыруға үлесін қосатын технологиялар мен ғылыми жобалар оқу үрдісін басқа қырынан қарауға мүмкіндік туғызады.

**Жоғары педагогикалық оқу орны мен НЗМ сапалы маман дайындау үшін бірлесе, ынтымақтастықта жұмыс жасағаны жөн. Ал бұл өз кезегінде жалпы білім беретін мектептің сапасыз мамандар үшін жоо-нын кінəлауды болдырмайды жəне кейбір орын алатын кемшіліктерін дер кезінде жоюға, алдын алуға жол ашады жəне кері байланыстың болуын толықтай қамтамасыз етеді.**

**Əдебиеттер тізімі**

1. Қазақстан Республикасының Президенті Н.Ə.Назарбаевтың «Қазақстан жолы – 2050: Бір мақсат, бір мүдде, бір болашақ» атты Қазақстан халқына Жолдауы. — [ЭР]. Қолжетімділік тəртібі: poslanie-prezidenta kazakhstan 2014-g
2. *Грайнерт В.Д.*Организаторская модель и концепции в высшем образовании. — Штутгарт,
3. *Корнетов Г.Б.*ГФР дуалды кəсіби білім беру жүйесінде білім алушы персоналды дайындау мен оқытудың педагогикалық ерекшеліктері. — Екатеринбург: Академия, 2001. — 210-б.
4. *Корягина* *Е.В.*Образование: идеалы и ценности (историко-теоретический аспект). — М.: Просвещение, — С. 139.
5. *Савина М.С.*Образование: идеалы и ценности (историко-теоретический аспект). — М.; Ростов н/Д., 2003. — С.
6. *Федотова Е.Е.*Оқушылардың кəсіби талғамын қалыптастыруда мектеп пен жанұяның байланысының педагогикалық негіздері. — М.; Ростов н/Д, 2001. — 146-б.
7. *Федотова О.Д.*ҒТП жағдайындағы ГФР мен Швейцарияда жастарға кəсіби дайындық беру. — М.: Просвещение, 2003. — 120-б.
8. Германия мен ГФР педагогиканың теориялық-əдістемелік негіздері (XX ғ. аяғы мен XX ғ. 90 жж.). — М.: Просвеще- ние, 2001. — 145 б.